# Orfeu Negro

| Orfeu Negro |
| --- |
| originalni filmski poster |
| Režija | Marcel Camus |
| Producent | Sacha Gordine |
| Scenario | Marcel Camus Vinicius de Moraes Jacques Viot |
| Predložak | *Orfeu da Conceição*; autor: Vinicius de Moraes |
| Uloge | Marpessa Dawn Breno Mello |
| Muzika | Luiz Bonfá Antônio Carlos Jobim João Gilberto |
| Fotografija | Jean Bourgoin |
| Montaža | Andrée Feix |
| Studio | Dispat Films (FR) Gemma (IT) Tupan Filmes (BR) |
| Distribucija | GAGA Communications Lopert Pictures |
| Premijera | 12. juna 1959 (1959-06-12) (France) |
| Trajanje | 107 min. |
| Zemlja |  Brazil  Francuska  Italija |
| Jezik | portugalski |

Orfeu Negro (srpskohrvatski: *Crni Orfej*) je brazilsko-francusko-italijanski igrani film snimljen 1959. godine u režiji Marcela Camusa, poznat kao jedno od najuspješnijih ostvarenja brazilske kinematografije.

Predstavlja adaptaciju drame *Orfeu da Conceição* brazilskog pisca Viniciusa de Moraesa, koja je, pak, bila inspirirana starogrčkim mitom o Orfeju. Po žanru predstavlja kombinaciju mjuzikla, komedije i drame i fantastike. Radnja je smještena u suvremeni Rio de Janeiro u milje domaćeg crnačkog stanovništva, odnosno vrijeme karnevala. Protagonist, čiji lik tumači Breno Mello, je mladi kondukter u autobusu po imenu Orfeu, koji se zaljubi u mladu imigranticu po imenu Eurydice (čiji lik tumači Marpessa Dawn).

Camus je *Orfeu Negro* snimio u stilu italijanskog neorealizma, inzistirajući na snimanju na autentičnim lokacijama umjesto studija, te angažmanom naturščika umjesto profesionalnih glumaca. Sa druge strane, izuzetna pažnja je posvećena muzici za film, koji su napisali Antônio Carlos Jobim i Luiz Bonfá, a čije su pjesme, među kojima se ističe *Manhã de Carnaval*, koja je kasnije postala veliki hit, te u svijetu popularizirala brazilski muzički stil poznat kao bossa nova.

*Orfeu Negro* je prikazan na Kanskom festivalu gdje je osvojio Zlatnu palmu, a sljedeće godine je osvojio i Oscar za najbolji strani film. Njegov međunarodni uspjeh se, međutim, nije odrazio na sam Brazil, gdje je film dan-danas predmet kritika zbog navodnog stvaranja negativnih stereotipa o Brazilcima kao neodgovornim lijenčinama koje misle i žive jedino za zabavu.

Godine 1999. je u Brazilu snimljen remake pod naslovom *Orfeu*.

## Uloge

|  |  |
| --- | --- |
| * Breno Mello ... Orfeu
* Marpessa Dawn ... Eurydice
* Marcel Camus ... Ernesto
* Fausto Guerzoni ... Fausto
* Lourdes de Oliveira ... Mira
* Léa Garcia ... Serafina
 | * Adhemar da Silva ... Smrt
* Alexandro Constantino ... Hermes
* Waldemar De Souza ... Chico
* Jorge Dos Santos ... Benedito
* Aurino Cassiano ... Zeca
 |

**Napomene Marpessa Dawn nije bila rodom iz Brazila nego iz Pittsburga u američkoj državi Pensilvaniji.
* Breno Mello prilikom angažmana nije imao glumačko iskustvo, te je za život zarađivao kao fudbaler. Mello je angažiran tako što ga je Marcel Camus zaustavio dok je hodao ulicom u Rio De Janeiru i upitao želi li nastupoti u njegovom filmu.
* Da Silva, glumac koji tumači smrt, bio je atletičar, natjecatelj u troskoku koji je osvojio dvije zlatne medalje - na Olimpijadama 1952. i 1956. godine.

## Izvori

## Vanjske veze

* *Orfeu Negro* na sajtu IMDb
* *Orfeu Negro* na Rotten Tomatoes-u (`en`)
* *Orfeu Negro* na filmskoj bazi podataka TCM
* *Black Orpheus* trailer na YouTubeu
* Scenes from *Orfeu Negro* 1959 na YouTube
* Criterion Collection essay by David Ehrenstein Arhivirano 2007-09-29 na Wayback Machine-u
* Culture Vulture review of *Black Orpheus* Arhivirano 2007-09-28 na Wayback Machine-u
* *Orfeu* Arhivirano 2018-04-30 na Wayback Machine-u, 2010 Brazilian musical adaptation (`pt`)

| Nagrade
 |
| --- |
| Prethodi:  Woman in a Dressing Gown  |  **Zlatni globus za najbolji strani film**  1960
 | Slijedi:  Djevičanski izvir  |